Suresh 92 Views
హైదరాబాద్‌ మార్కెట్‌పై ఏసర్‌ గురి
హైదరాబాద్‌, సెప్టెంబరు 9: ల్యాప్‌టాప్‌ ఉత్పత్తిలో అగ్రగామి కంపెనీగా ఉన్న ఏసర్‌ తాజాగా నగరంలోని చెనా§్‌ుట్రేడ్‌సెంటర్‌లో ఏసర్‌ మాల్‌ను ప్రారంభించింది. కంపెనీ మార్కెటింగ్‌ సీనియర్‌ డైరెక్టర్‌ చంద్రహాస్‌ పాణిగ్రాహి ఈ మాల్‌ను ప్రారంభించారు. ఐటిరంగంలో విస్తరించిన హైదరాబాద్‌ మార్కెట్‌ అవసరాలకు అనుగుణంగా ఈ ఏసర్‌ కంప్యూటర్‌ మాల్‌ను ప్రారంభించినట్లు ఆయన తెలిపారు. దేశ వ్యాప్తంగా మెట్రోనగరాల్లో మంచి మార్కెట్‌ వాటాతో ఉన్నామని, విభిన్న కంప్యూటర్‌ అవసరాలను కోరుకునే యువత, బిజినెస్‌ అన్నివర్గాల అభిరుచులకు అనువైన ఉత్పత్తులు ఏసర్‌ ఉత్పత్తి చేస్తుందని చంద్రహాస్‌ వెల్లడించారు. అభివృద్ధికి హైదరాబాద్‌ మార్కెట్‌ కొత్త గమ్యస్థానంగా నిలిచిందని, రిటైల్‌ విస్తరణ ప్రణాళికలు మరింతగా పెరుగుతున్నాయన్నారు. నగరంలో ఇప్పటికే మూడవ అధీకృత స్టోర్‌ను ప్రారంభించామన్నారు. కంపెనీ ఇటీవలే ఏసర్‌ ఏస్పయిర్‌ స్విఫ్ట్‌7ను విడుదలచేసిందన్నారు. ప్రెడేటర్‌ 21ఎక్స్‌ పరంగా మొట్టమొదటి కర్వ్‌స్క్రీన్‌ ల్యాప్‌టాప్‌ విడుదలచేసామని, బెర్లిన్‌లో జరిగిన ఐఎఫ్‌ఎ ఎక్స్‌పోలో కూడా తమ అత్యంత పలచని ల్యాప్‌టాప్‌లను ప్రదర్శించినట్లు తెలిపారు.